Vienošanās Nr. SKUS 412/19-VV

1.pielikums

**Piegādes līgums Nr. SKUS 412/19-A**

Rīgā, 2019.gada 2.augustā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

**SIA “A.Medical”**, reģistrācijas Nr. 40103599415, tās valdes locekļa Igora Palkova personā, kurš rīkojas uz pilnvaras pamata (turpmāk - Piegādātājs) no otras puses (abi kopā – Puses), pamatojoties uz iepirkuma „Pozicionēšanas līdzekļu staru terapijai piegāde”, ID Nr. PSKUS 2019/60, rezultātiem un 2019.gada 2.augustā noslēgto Vienošanos Nr.SKUS 412/19-VV, noslēdz savā starpā piegādes līgumu (turpmāk – Līgums):

1. **Līguma priekšmets**
	1. Pasūtītājs uzdod, bet Piegādātājs apņemas, par atlīdzību un Līgumā noteiktajā kārtībā, termiņā un kvalitātē piegādāt marķierus (turpmāk – Prece), saskaņā ar Vienošanās noteikumiem, Pasūtītāja norādījumiem un Līguma pielikumiem.
2. **Norēķinu kārtība**
	1. Līguma summu veido visu Līguma ietvaros pasūtīto Preču kopējā summa, ņemot vērā Vienošanās kopējo summu.
	2. Preču vienas vienības cenas EUR bez pievienotās vērtības nodokļa (turpmāk – PVN) norādītas Līguma pielikumos. PVN tiek aprēķināts un maksāts papildus saskaņā ar spēkā esošo nodokļu likmi. Ja, saskaņā ar normatīvajiem aktiem, turpmāk tiek grozīta PVN likme, kopējā summa (kā arī jebkuru Vienošanās noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	3. Neparedzamu apstākļu dēļ, Līguma 1.pielikumā norādīto visu preču klāsts var mainīties 10% apmērā no Vienošanās kopējās summas. Ja Pasūtītājam būs nepieciešamas līdzvērtīgas preces, kuras nav iekļautas Līguma 1.pielikumā, šādu preču iegāde notiks tikai pēc cenas saskaņošanas ar Pasūtītāju. Piegādātājs šādām precēm piedāvā cenu, kas nepārsniedz tā preču katalogā, tirdzniecības vietā vai interneta veikalā norādīto cenu (ja tā atšķiras minētajos avotos, tad cena nepārsniedz lētāko no norādītajām).
	4. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs Preces par šādām zemākām cenām.
	5. Apmaksa par Preču piegādēm tiek veikta saskaņā ar Piegādātāja iesniegto Preču rēķinu, kurā norāda Preču nosaukumu un kodu, cenu un Pasūtītāja Līguma numuru. Pasūtītājs veic bezskaidras naudas pārskaitījumu uz Piegādātāja Preču rēķinā norādīto bankas kontu ne vēlāk kā 60 (sešdesmit) kalendāro dienu laikā pēc Līgumā noteiktajā kārtībā veiktas abpusējas Preču rēķina parakstīšanas.
	6. Ja Piegādātāja iesniegtajā rēķinā nav norādīts Preču nosaukums un kods, cena un Pasūtītāja Līguma numurs, Pasūtītājs neveic rēķina apmaksu, bet informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	7. Pasūtītajam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par piegādi, kuru Piegādātājs nav veicis un/vai par Līguma prasībām neatbilstošas kvalitātes un/vai bojātas Preces piegādi.
	8. Katra Puse sedz savus izdevumus par banku pakalpojumiem, kas saistīti ar naudas pārskatījumiem.
	9. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	10. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Preču pasūtīšanas, piegādes, nodošanas un pieņemšanas kārtība**
	1. Piegādātāja un Pasūtītāja tiesības un pienākumi attiecībā uz pasūtīšanas un piegādes kārtību:
		1. Piegādātājs piegādā Preci 4 (četru) nedēļu laikā pēc pasūtījuma veikšanas brīža. Par pasūtīšanas laiku ir uzskatāma diena, kad Pasūtītāja 7.2.1.punktā minētā kontaktpersona ir nosūtījusi pieprasījumu uz 7.2.2.punktā minēto e-pastu;
		2. Piegādātājam 1 (vienas) darba dienas laikā jāapstiprina Preču pasūtījuma saņemšanu. Ne vēlāk kā 3 (trīs) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem piegādēs un apstākļiem, notikumiem un problēmām, kas tās kavē. Neparedzētos gadījumos, Pusēm vienojoties, var tikt pagarināts piegāžu termiņš, bet tas nedrīkst pārsniegt 3.1.1.punktā noteikto piegādes termiņu vairāk kā 10 (desmit) darba dienas;
		3. veicot pasūtījumu, Pasūtītājs norāda Preces veidu, daudzumu, nepieciešamo piegādes datumu un piegādes vietu;
		4. Piegādātājs, transportējot Preci, nodrošina Preces drošību pret iespējamajiem bojājumiem;
		5. Piegādātājs pēc piegādes veic vides sakārtošanu, nodrošinot visu iepakojuma materiālu izvešanu no telpām un teritorijas;
		6. Preču piegādes adrese: VSIA „Paula Stradiņa klīniskā universitātes slimnīca”, Pilsoņu iela 13, Rīga;
		7. Piegādātājs Preču piegādi veic, Pasūtītājam iesniedzot rēķinu.
	2. Piegādātāja un Pasūtītāja tiesības un pienākumi attiecībā uz nodošanas un pieņemšanas kārtību:
		1. Pasūtītājs, pieņemot Preces, ir tiesīgs pārbaudīt to atbilstību Līguma noteikumiem. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina. Ja Preces neatbilstība Līguma noteikumiem tiek konstatēta ekspluatācijas laikā, Pasūtītājas rīkojas saskaņā ar līguma 5.punktā noteikto. Šajā gadījumā Pasūtītājs ir tiesīgs nepieņemt un neapmaksāt Līguma noteikumiem neatbilstošās Preces.
		2. Piegādātājs nodrošina Preces lietošanas instrukciju papīrveidā lietotājam;
		3. Prece ir uzskatāma par piegādātu un nodotu Pasūtītājam ar brīdi, kad Puses (to pilnvarotie pārstāvji) abpusēji parakstījušas rēķinu.
		4. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, Preču rēķina trīs eksemplāri (viens eksemplārs - Piegādātājam, divi eksemplāri – Pasūtītājam), Preču rēķinā tiek uzrādīti Preču nosaukumi, kodi, piegādāto Preču cenas EUR, PVN likme un kopējā cena ar PVN. Preču rēķinā jānorāda Līguma numurs.
4. **Preces kvalitāte**
	1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši Preču ražotāja noteiktām prasībām un spēkā esošiem normatīvajiem aktiem.
	2. Visas piedāvātās Preces ir jaunas, iepriekš nelietotas.
	3. Precei jābūt individuāli iesaiņotai, ja nav noteiks citādāk, un jābūt marķētai ar ražotāja firmas zīmi, preces kodu, derīguma termiņu, tai ir CE marķējums.
	4. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.
	5. Preču derīguma termiņam piegādes brīdī ir jābūt ne mazākam kā ¾ no kopējā Preču derīguma termiņa
5. **Preces ekspluatācijas noteikumi**
	1. Pasūtītājs apņemas ne vēlāk kā 1 (vienas) dienas laikā ziņot Piegādātājam par jebkuru Preces bojājumu.
	2. Piegādātāja pienākums ir reaģēt uz Pasūtītāja pieteikumu par Preces defektu un 1 (vienas) dienas laikā ierasties uz defekta akta sastādīšanu. Pusēm vienojoties minētais termiņš var tikt mainīts.
	3. Jautājumu par Preces defekta aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
	4. Preces defekta gadījumā Piegādātājam, ne vēlāk kā 10 (desmit) kalendāro dienu laikā no defekta konstatēšanas, par saviem līdzekļiem jānomaina Prece ar jaunu.
	5. Puses vienojas, ka Piegādātājs nenes atbildību par netiešajiem Preces bojājumiem, izņemot gadījumus, kuri radušies Piegādātāja nolaidības rezultātā. Ja Preces bojājums radies Pasūtītāja vainas dēļ (ir pierādīta likumsakarība), Pasūtītājs veic jaunas Preces pasūtīšanu par saviem līdzekļiem.
6. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Piegādātājs atbild par Līgumā noteikto saistību izpildes kavējumu. Par katru piegādes kavējuma dienu vai citu Līgumā noteikto saistību nepildīšanu, Pasūtītājs ir tiesīgs piemērot Piegādātājam līgumsodu ir 0,1% no paredzētā piegādes apjoma kopējās summas par katru kavējuma dienu, bet ne vairāk kā 10% no paredzētā piegādes apjoma kopējās summas.
	3. Iestājoties Vienošanās 3.4.3.punkta noteikumiem, Pasūtītājs piemēros Piegādātājam līgumsodu 10% apmērā no nekvalitatīvo preču kopējās summas.
	4. Iestājoties Vienošanās 4.5.punkta noteikumiem, Pasūtītājs piemēro Piegādātājam līgumsodu 10% apmērā no nepiegādāto Preču apjoma.
	5. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	6. Piemērotā līgumsoda apmaksa tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	7. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
7. **Citi noteikumi**
	1. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	2. Pušu kontaktpersonas Līguma izpildes laikā:
		1. no Pasūtītāja puses: (..);
		2. no Piegādātāja puses: (..)
	3. Līgums sagatavots latviešu valodā uz 6 (sešām) lapām, visi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
	4. Līgumam tā noslēgšanas brīdī tiek pievienoti šādi pielikumi, kas ir neatņemama tā sastāvdaļa: tehniskais un finanšu piedāvājums.
8. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Banka: AS Swedbank Kods: HABALV22Konta Nr. LV74HABA0551027673367\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga  | **Piegādātājs:****SIA „A.Medical“**Reģ. Nr. 40103599415Varkaļu iela 143a, Rīga, LV - 1067Banka: AS SwedbankKods: HABALV22Konta Nr. LV25HABA0551034365891\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Palkovs |